Jenna Ortega

Jenna Marie Ortega (s. 27. syyskuuta 2002 Coachella Valley, Kalifornia) on yhdysvaltalainen näyttelijä. Hänet tunnetaan parhaiten roolistaan Wednesday Addamsina Netflixin kauhukomediasarjassa Wednesday (2022–), josta hän sai parhaan naispääosan Golden Globe -ehdokkuuden.

Ortega aloitti uransa lapsinäyttelijänä elokuvissa Insidious: Chapter 2 (2013), Iron Man 3 (2013) ja The Little Rascals Save the Day (2014). Hän sai enemmän huomiota näyteltyään romanttisessa draamakomediasarjassa Jane the Virgin (2014–2019) ja teki myöhemmin läpimurtonsa Disney Channelin komediasarjassa Stuck in the Middle (2016–2018). Sitemmin hän on näytellyt muun muassa elokuvissa The Babysitter: Killer Queen (2020), Yes Day (2021), The Fallout (2021), Scream (2022), Studio 666 (2022), X (2022) ja Scream VI (2023) sekä televisiosarjoissa Avalorin Elena (2016–2020), You (2019) ja Jurassic World: Liitukauden leiri (2020–2022).

Näyttelemisen lisäksi Ortega tunnetaan myös julkisuuskuvastaan. Hän on monien sosiaalisten medioiden aktiivikäyttäjä, ja hän on ajanut muun muassa seksuaalivähemmistöjen ja syrjittyjen ihmisten oikeuksia.

Filmografia

Lähteet

Aiheesta muualla 

 
 
 

Yhdysvaltalaiset näyttelijät
Vuonna 2002 syntyneet
Amerikanmeksikolaiset
Elävät henkilöt